open-index/open-wikipedia-markdown huggingface dataset:
Manuel Alvar

**Manuel Alvar López** (Benicarló, Castellón, 8 de chulio de 1923 — † Madrit, 13 d'agosto de 2001) estió un filologo, dialectologo y profesor espanyol.

Estudió Filosofía y Letras en a Universidat de Zaragoza y se doctoró en a Universidat de Madrid. Obtenió o *Premio [[Menéndez Pelayo]]* de investigación d'o CSIC por a suya tesi *El habla del campo de Jaca* (1948).

Estudió o dialecto riojano (*El dialecto riojano*, Madrid, Gredos, 1976), y l'idioma aragonés (*Estudios sobre el dialecto aragonés*, CSIC, 1987).
O suyo *Manual de dialectología hispánica* y os suyos estudios de campo, mas que mas en os suyos atlas lingüisticos e etnograficos, son claus ta a Filolochía hispanica y aragonesa.

Estió miembro d'a *[[Real Academia Española]]* dende 1974 –ocupó o sillón T y en estió o director d'entre 1988 y 1991–, y d'a *[[Real Academia de la Historia]]* dende 1999. Ye o pai d'o tamién filologo Manuel Alvar Ezquerra (1950).

## Bibliografía
* (1948): *El habla del campo de Jaca*. Salamanca, CSIC.
* (1953): *El dialecto aragonés*. Madrid, Editorial Gredos, 1974.
* (1973-78): *Estudios sobre el dialecto aragonés.* Zaragoza, Institución Fernando el Católico.
* (1991): *Antigua geografía lingüística de Aragón: los 'peajes' de 1436.* Zaragoza, Institución "Fernando el Católico".
* (ed.) (1996): *Manual de dialectología hispánica: el español de España.* Barcelona, Ariel.
* Alvar López, Manuel, Llorente, Antonio; Buesa, Tomás y Alvar, Elena (1979-80): *Atlas Lingüístico y Etnográfico de Aragón, Navarra y La Rioja (ALEANR).* Zaragoza, Diputación Provincial de Zaragoza.
Sinfonía

Una **sinfonía** ye –en o suyo sentito mas habitual y amplo- una pieza musical, a sobén gran y composata ta ser entrepitata por una orquesta y que comprende diversos movimientos. Una sinfonía no se refiere a una forma musical especifica (encara que no son pas pocos os autors que encara la consideran una *forma musical*) sino un chenero d'a musica orquestal ta ser ascuitata preferentment en una sala de conciertos.

En iste sentito, a *sinfonía* ye un invento d'a sociedat d'a segunda metat d'o sieglo XVIII, en plen clasicismo musical, que responde a un plan tonal prestableixito que admite una cierta flexibilidat controlata, en a creyación d'a cual tenió un papel destacato Joseph Haydn
De totas trazas, iste concepto, que ye o mas habitual dende a segunda metat d'o sieglo XVIII dica l'actualidat, no ye o solo que ista parola ha tenito. Cal adhibir-ie a lo menos istos:
* En l'antiga Grecia, a parola significaba un intervalo consonant.
* En a musica medieval iste mesmo concepto (con grafías diversas) de concordancia fa que a parola denomine l'unísono. A parola castellana *zanfona* deriva d'iste significato en referencia a iste instrumento.
* Tamién en a Edat Meya a parola da nombre a un instrumento d'a familia d'a viola de rueda.
* Mientres os sieglos XVII y XVIII, a *sinfonía* yera la composición estrumental que se meteba a lo principio d'una opera, d'un oratorio u d'atras composicions en cheneros afins. Dimpués ixo recibirba o nombre d'obertura.

## Referencias
Opera

A **opera** ye un espectaclo a on que una narración u historia se escenifica cantando y con acompanyamiento orquestal y os elementos escenicos tipicos d'o teatro (decoracions, vestuario). A sobén va precedita d'una introdución instrumental. O suyo nombre proviene d'a denominación italiana *opera in musica* (obra musicalizata), y ye cognato d'a palabra patrimonial aragonesa "uebra" ("fer buena uebra").

Ha tenito gran apocheu entre l'alta burguesía y a nobleza d'os zaguers sieglos, fendo parti d'a tradición d'a musica clasica europea.

## Cantaires famosos
En primeras os cantaires masculins d'opera mas conoixitos yeran prencipalment castratos, entre os que bi ha de destacarse-hi a Francesco Bernardi conoixito como Senesino, u Carlo Broschi (Farinelli). Ya en o sieglo XX destaca Enrico Caruso considerato como un d'os millors tenors d'a historia y Tito Gobbi. En os anyos 1960 destacan Alfredo Kraus y l'italiano Giuseppe Di Stefano, en os anyos 1970 o mexicano Francisco Araiza, José Carreras, Luciano Pavarotti y Plácido Domingo. En o principio d'os anyos 1990 Carreras, Pavarotti y Plácido Domingo forman os Tres Tenors, fendo espectaclos operisticos por tot o mundo incluyindo-ie cancions d'opera, pop y d'astros estilos musicals.

Entres d'as cantaires femeninas destaca Anna Renzi que en o sieglo XVII estió a primera muller considerata como *[[prima donna]]*. En o sieglo XVIII fuoron famosas Faustina Bordoni y Francesca Cuzzoni. En o sieglo XIX destaca María Malibrán d'a que compositors como Frédéric Chopin, George Sand, Félix Mendelssohn, Franz Liszt, Gaetano Donizetti y Vincenzo Bellini yeran admiradors suyos amás amás de estar considerata por Gioacchino Rossini como una d'as millors cantaires. En a primera mitad d'o sieglo XX destaca María Callas como cantaire y politica, en a segunda mitad Birgit Nilsson, Renée Fleming, Jessye Norman, Joan Sutherland, Montserrat Caballé, Victoria de los Ángeles, Renata Tebaldi, Ghena Dimitrova, Kiri Te Kanawa, Cecilia Bartoli, Kathleen Battle, Angela Gheorghiu, Diana Damrau, Natalie Dessay y Anna Netrebko.

## A opera en Aragón

Entre os grans cantaires d'opera d'Aragón se pueden destacar os tenors Miguel Fleta, Julián Biel u Antonio Aramburo, o baritono Marino Aineto Castro y as sopranos Pilar Lorengar y Carmen Gracia Tesán.

Cal decir tamién que una d'a operas mas famosas de Giuseppe Verdi, *[[Il trovatore]]*, se desembolica en gran parti en Aragón, prencipiando l'acción en a *[[torre d'o Trobataire]]* de l'Alchafaría de Zaragoza.

## Se veiga tamién
* Opera rock.

## Vinclos externos
Anime

L**'anime** (アニメ) difuera de Chapón, ye o termin que agrupa os debuixos animatos de procedencia chaponesa. En Chapón s'emplega la parola "anime" ta referir-se a l'animación en cheneral. L'anime tradicionalment ye debuixato a mán, pero actualment s'ha feito común l'animación por ordinador. Os suyos guions incluyen gran parti d'os cheneros de ficción y son transmesos a traviés de medios cinematograficos (transmisión por televisión, distribución, DVD y cintas con audio). Paralelament a l'anime, en Chapón se desembolica o mundo d'o manga, que ye o cómic de procedencia chaponesa. Entre o manga y l'anime gosa haber-ie muita interacción, ya que os mangas que tienen exito se desembolican tamién en l'anime.

## Referencias
Mariano José de Larra

**Mariano José de Larra y Sánchez de Castro** (Madrit, 1809 - † Madrit, 1836) estió un escritor espanyol.

Una d'as suyas obras prencipals estió *"Artículos de Costumbres"*.
Francisco Martínez de la Rosa

**Francisco Martínez de la Rosa** (Granada, 1787 - † Madrit, 1862) estió un escritor y politico espanyol.
Acido

Un **acido** (d'o latín *acidus*) ye un compuesto quimico que presenta una serie de propiedaz que permiten reconoixer-lo. Robert Boyle y Antoine Laurent Lavoisier estioron os primers quimicos que detalloron as propiedaz d'os acidos, que son:

* As disolucions acuosas d'os acidos tienen sabor agra, como por eixemplo lo vinagre u o suco de limón.
* Os acidos presentan a propiedat de cambiar a color de colorants naturals. Por eixemplo, lo tornasol, una substancia que se quita d'os líquens, prene coloración royenca en disolucions d'acidos. Os colorants d'o mosto d'uga, o extracto de col lombarda, etc. tamién cambeyan de color en contacto con un acido.
* Si un acido se mete en contacto con un carbonato, como por eixemplo lo carbonato de calcio, CaCO3, u o carbonato de sodio, Na2CO3, a disolución produce muitas bombollas, ye en efervescencia, debito a la liberación de dioxido de carbonio, CO2.
* As disolucions acuosas d'os acidos reaccionan con muitos metals, como por eixemplo lo sen u o magnesio, producindo hidrocheno que gorgolla a traviés d'a disolución.
* Si os acidos reaccionan con alcalins se neutralizan as propiedaz d'os dos. Asinas si se fa reaccionar una disolución d'acido clorhidrico con una d'hidroxido de sodio, en as proporcions correctas, s'obtiene una disolución de cloruro de sodio.
* En disolver-sen en augua, dan ions d'hidrocheno H+.

## Referencias

## Vinclos externos
Base (quimica)

Una **base** se puet definir como cualsiquier substancia que en disolución acuosa aporta ions hidroxil (OH-), u absorbe ions hidrocheno d'o medio. Un eixemplo prou platero ye o hidroxido de potasio (KOH):
:KOH → OH- + K+ (en disolución acuosa)
Os conceptos de base y acido son contraposatos. As bases, a ormino son solubles en augua, y gosan tener una sabor amarga.

Ta mesurar a basicidat d'un medio acuoso s'emplega o concepto de pOH, que se complementa con o de pH, de forma que pH + pOH = 14. A causa d'isto, ye cheneralizato l'uso de pH tanto t'acidos como ta bases. Disolvendo una base en augua, siempre en obtendremos una disolución de pH superior a 7.

## Referencias
Base

Una **base** puet estar:

* En *[[alchebra]]*:
** Se diz **[[Base (alchebra)|base]]** a lo conchunto de vectors linialment independients que fan un sistema chenerador d'un espacio vectorial finito.
*** **[[Base ortonormal]]
*** **Base canonica
* En *[[arquitectura]] clasica*:
** Una **[[base (arquitectura)|base]]** ye a parti inferior d'a columna, que tien como finalidat servir de punto d'asentamiento a lo fuste.
* En *[[basketbol]]*:
** Un **[[Base (basketbol)|base]]** ye una d'as posicions d'iste esporte.
* En *[[bioquimica]]*:
** Una **[[base nitrochenada]]** ye una substancia derivada d'os compuestos heterociclicos aromaticos.
* En *[[cine]]*:
** A **[[Base (cinta)|base]]** ye una pelicula que sirve de soporte a la emulsión.
* En *[[matematicas]]*:
** A **[[Base (matematicas)|base]]** d'un sistema de numeración ye o numero d'obchectos que fan parte d'una unidat d'orden superior.
* En *[[quimica]]*:
** Una **[[base (quimica)|base]]** ye una substancia que puet ceder una parella electronica.
* en *terminolochía militar*:
** Una **[[base aeria]]**, a on se troban avions militars.
** Una **[[base aeronaval]]**, que funciona simultaniament como base aeria y como base naval.
** Una **[[base militar]]**, que se refiere a cualsiquier base de conchunto pero que no gosa fer-se servir so que ta unidaz terrestres.
** Una **[[base naval]]**, que sirve ta unidaz maritimas.
Sal

:*Iste articlo ye sobre a *'sal como alimento**. Ta atros emplegos d'o termin se veiga [[sal (desambigación)]]''.


A **sal de cocina**, u dita mas a sobén simplament **sal**, ye un [[apanyo]] u [[aditivo]] alimentario formato prencipalment por una [[sal (quimica)|sal]], o [[cloruro de sodio]], a [[formula quimica]] d'o cual ye [[sodio|Na]][[cloro|Cl]]. Atras denominacions a sobén emplegatas son **sal común**, **sal marina** (cuan proviene d'a mar), **sal fina** u **sal de mesa** (cuan ye refinata y redueita a [[polvo]]), u **sal gorda*', de gran menos fino, ta o suyo uso prencipalment culinario.

Ye l'apanyo mas antigo que ha feito servir a humanidat y tien tanta importancia ta la vida humana que ha marcato lo desarrollo d'a historia. L'orichen d'a parola "[[salario]]" ye estreitament ligato a la sal.

== Chacimientos y salinas ==

Historicament a explotación de sal s'ha realizato en *salinas* d'as zonas costeras y d'os manantials d'augua salata (cursos soterranyos que travesan depositos de sal), asinas como por meyo de [[Mena (incheniería)|menas]].

En Aragón a mena mas important de sal se troba en [[Remolinos]] que existen dende epoca [[Antiga Roma|romana]] u incluso d'antis mas. A producción anyal de sal de mesa ye de 14.000 toneladas/anyals, encara que en total se quitan bellas 400.000 toneladas por anyo ta o consumo animal y deschelo en carreteras (un 70%), estando a empresa que espleita la mena de Remolinos, *Ibérica de Sales'', líder d'o mercato estatal. Son conoixitas tamién as salinas de Nabal que encara conservan o tradicional sistema d'estracción d'a sal.

En a Edat meya amás bi heba salinas en Abanto, Aguilaniu, Alcalá de la Selva, Alfambra, Aliaga, Arcos, Villel, Burcharaloz, Calatayú, Castellar, Chuseu, Daroca, Íxar, Monterd, Penyalba, Pina, Sarrión, Segura de Banyos, Taust, y Almudín, en Zaragoza.

En Catalunya o chacimiento de sal de Cardona ya yera celebre en a Edat Meya; a "sal de Cardona" ye mencionada en bel texto medieval en aragonés.

## Vinclos externos

## Se veiga tamién
* Cloruro sodico.
* Sal (quimica).
* Salada.
* Saleguiella.
* Salina.
* Salinera.
* Salmorra.
* Salobral.

## Referencias

## Vinclos externos
Sal (desambigación)

O termin "**sal**" puet referir-se a los siguients articlos:

* **[[Sal]]**, l'apanyo mas antigo emplegato por l'hombre (se veiga: *[[Historia d'a sal]]*).
* **[[Sal (quimica)]]**, cuasiquier compuesto quimico formato por cations y anions.
* **[[Sal (Cabo Verde)]]**, una isla turistica de Cabo Verde.
* **[[Sal (Chordania)]]**, un pueblo que ye situato en o norte de Chordania en a muga con Siria.
Margaritifera auricularia

A **penchincha**, **picholina**, **margaritana** u **margaritona** (), ye una especie de bivalvo d'augua dolza en periglo d'extinción que habita en cuantas cuencas hidrograficas de Francia y d'Espanya, antes mas estió abundant en a val d'Ebro.

Os mangos d'os cuitiellos sastanguins se feban con o nacre d'a suya coscla. Belunas d'as zagueras poblacions d'este molusco se troban en a Canal Imperial d'Aragón.

## Referencias
Campoo-Los Valles

**Campoo-Los Valles** (pronunciato */kam'po los 'baʎes/*, en aragonés literalment *Campoo-As Vals*) ye una comarca de Cantabria situata en l'alto Ebro d'una superficie de poco mas de 1.000&nbsp;km². A tuca mas alta ye o pico Cuchillón (2.225 m), y o punto mas baixo en Pesquera (560 m), estando Reinosa a 850 m.

Orichinariament, seguntes se reculle en o *Libro d'as Merindaz de Castiella* u *[[Becerro de las Behetrías de Castilla]]* (d'alto u baixo 1352), a Merindat d'Aguilar de Campoo yera formata tanto por municipios d'o sud de l'actual Cantabria, como d'o norte d'a provincia de Palencia y de Burgos, estando a capital a hue palentina Aguilar de Campoo, antiga capital d'o amplo marquesau d'Aguilar de Campoo. Dimpués, a capitalidat se tresladó a Reinosa, ciudat que contina tenendo ista condición. O "Campoo palentino" quedó dimpués d'a división provincial de meyatos d'o sieglo XIX con Aguilar como población mas important, y englobata actualment en l'ampla comarca d'a Montanya Palentina. Atamas que ya existe una lei de comarcalización de Cantabria ista encara no ha estata desarrollata, por tanto a comarca no tien encara entidat oficial.

## Parla
Encara que Campoo ye considerata una d'as zonas d'orichen d'o castellano a parla campurriana tien influencias astur-leyonesas, por efecto de l'a muga progresiva entre as dos luengas. D'esta traza as vocals finals -y y -o se cierran en -u y -i: *hielo*, *untu*, *ellu*, *arti*, *mesmamenti*. Se mantién o grupo -mb- en bellas palabras *lamber*, y se produce l'apocope d'as terceras personas singulars cuan rematan en -y: *tien*, *vien*, *haz* en cuenta de *tiene*, *viene* y *hace*.

## Referencias
Dreissena polymorpha

O **musclo rayau** (), conoixiu asinas por a coloración en bandas d'a suya concha, ye un bivalvo d'augua dolza orichinario d'Europa Oriental que por a introducción accidental fuera d'a suya aria de distribución orichinal s'ha convertito en una plaga en muitas cuencas hidrograficas, incluita la de l'Ebro.

## Referencias

## Vinclos externos
Comarcas d'Extremadura

A comunidat autonoma d'Extremadura ye dividita en 24 comarcas, 11 d'as cuals se troban en a provincia de Badajoz y 13 en a provincia de Caceres.

## Comarcas administrativas d'a provincia de Badajoz
* Los Baldíos (En o mapa apareixe como Alburquerque).
* Comarca de Badajoz.
* Campinya Sud.
* Las Vegas Altas (En o mapa apareixe como Don Benito).
* Comarca de Jerez de los Caballeros.
* La Serena.
* La Siberia.	
* Comarca de Mérida.
* Zafra - Río Bodión.	
* Llanos de Olivença. 	
* Tentudía.
* Tierra de Barros.

## Comarcas administrativas d'a provincia de Caceres
* Vegas de Alagón.
* Comarca de Valencia de Alcántara.
* Valle del Ambroz.
* Llanos de Caceres.
* Campo Arañuelo.
* Valle del Jerte.
* La Vera.
* Las Hurdes.
* Las Villuercas.
* Los Ibores.
* Sierra de Gata.
* Trujillo.
* Comarca d'Alcántara.
Menorca

**Menorca** ye a isla mas septentrional d'as Balears. Presenta una peculiar cheografía y historia natural y humana. O suyo nombre proviene d'as expresions latinas *Balearis Minor* y *Minorica*, que ye como la conoixeban os romanos por o feito de que a isla ye amás chicota d'entre as dos islas Balears. Lingüisticament, en Menorca se parla o menorquín, un subdialecto d'o dialecto balear d'o catalán oriental.

## Museus
* Casa Museo Pintor Torrent.

## Personalidaz
*José Roberto Torrent Prats, fillo ilustre de Ciutadiella de Menorca.

## Referencias

## Vinclos externos

*  Pachina web d'o Consello Insular de Menorca (CIME).
*  Información de Menorca en o Diario dichital Menorca.info.
Isla d'Eivissa

**Eivissa** (en castellano *Ibiza*) ye a mas gran d'es Islas Pitiusas y a mas occidental d'as islas de l'archipelago Balear, a lo centro-ueste d'a Mediterrania occidental. Con una longaria de costa de 210&nbsp;km, en a cual s'alternan chicotas calas d'arena, as distancias maximas d'a isla son de 41 kilometros de norte a sud e de 15 kilometros d'este a ueste, y tien una morfolochía muit irregular, formata por una gran cantidat de chicotas montanyas, d'as cuals amás alta ye Sa Talaia –en o municipio de Sant Josep de sa Talaia– con 475 metros d'altaria. Con un alto grado d'urbanización (a sobén incontrolata), conserva bellas zonas de gran valor natural como son o Parque Natural de ses Salines, Cala d'Hort u os auguamols de ses Feixes. A suya economia pende mayoritariament d'os ingresos d'o sector turistico, l'actividat d'o cual ye centrata en a temporada de verano. A isla se divide tradicionalment en *Vila* (nombre tradicional d'a ciudat) y *Fora Vila*, d'a mesma traza que Mallorca se divide en *Ciutat* y *Part Forana*.

En 1999 fue nombrata Patrimonio d'a Humanidat por a UNESCO. Fa parte d'a Organización d'as Ciudaz d'o Patrimonio d'a Humanidat.

## Vida nocturna
Ibiza ye considerada un destín turistico muit popular, especialment por a suya vida nocturna, centrada en dos zonas, por un costau en a ciudat d'Ibiza y por l'atro en Sant Antón Abat. Tien muitos clubs y discotecas muit conoixius. Entre o verano, muitos d'os millors productors y DJs de musica acuden a treballar ta Ibiza, tenendo una nueit d'a semana adedicada a éls en bel club. Muitos d'istes Djs fan servir Ibiza como plataforma de presentación de nuevas cancions y temas de musica house, trance y techno. O tiempo de fiestas tradicionalment prencipia en chunyo con as fiestas d'obridura y remata en octubre con as fiestas de clausura.

O Consello Insular d'Ibiza ye mirando de promocionar una mena de turismo mas tranquilo y familiar, o cual inclui l'aprebación de normas que obligan a os clubs a zarrar a las 6.00 d'o maitín como tarde y mirando que toz os nuevos hotels sían de 5 estrelas.

## Referencias
Iberus gualtieranus alonensis

A **vaqueta** () ye una especie caracol de zonas petrosas semiaridas con matigal mediterranio de l'este d'a Peninsula Iberica, d'a on ye endemico.

## Caracteristicas
Zaguera vuelta redondeyada, por dencima tien un reticulau fino. O estoma tien marguins muito deseparadas, o peristoma ye feblement ixamplau. O melico ye zarrau de tot.

## Habitat
O suyo habitat son as sierras mediterranias calsinosas, sobretot en zonas petrosas con poca vechetación. Se troba por o sud-este d'Espanya, y amés de zonas de zonas d'o cuadrant nord-este plegando dica os Monegros.

## Gastronomía
A vaqueta se mincha en a val d'Ebro y País Valenciano. A suya recolección yera abusiva y no yera regulada dica fa poco tiempo. Tampoco no ye regulau o trafico d'esta especie. En o País Valenciano ye una especie protechida. Por minchar arbustos baixos mediterranios (tremonciello, romero, espígol), tien un sabor diferent a atros caracols y li da a la paella valenciana un sabor especial. En a zona de Los Puertos de Moriella y d'o Mayestrato de Castellón se minchan fritas con aceite y acompanyadas con cordero u conillo.

## Referencias

## Bibliografía
*Rosina Fechter, Gerhard Falkner. *Moluscos europeos marinos y de interior*. Blume naturaleza.
Yuri Gagarin

:*Iste articlo ye sobre l'astronauta *'Yuri Gagarin** ta lo grupo musical se veiga  **Yuri Gagarin (colla musical)**.''




**Yuri Aleksèievitx Gagarin''' (en ruso Юрий Алексеевич Гагарин), naixito de Klushino, Unión Sovietica (hue Rusia) o 9 de marzo de 1934 y muerto en Novossiolovo o 27 de marzo de 1968), estió un astronauta sovietico que o 12 d'abril de 1961 se convirtió en o primer ser humán en viachar a l'espacio y fer una orbita compoleta a la tierra  en fer-lo a bordo d'a nau Vostok 1. Gagarin se convertió en una persona conoixita internacionalment y recibió premios, medallas y honors estando o mes destacato o títol de Estrela d'Oro de Heroi d'a Unión Soviètica, a suya fama tamién li permitió ser diputau en o Soviet d'a Unión y arribar dica o Soviet Supremo a maximo organo politico d'a Unión Sovietica. Morió en 1968 cuan l'avión MiG-15 que pilotaba tenió un accident.

A Gagarin li cuacaban muito os esportes chugaba a hockey sobre chelo de portero y tamién li cuacaba o basketbol, fue entrenador y arbitro d'iste esporte.

## Misions

## Galería d'imáchens
Gagarin se convertió en en una personalidat conoixida internacionalment y a suya imachen estió representada tamién en siellos y monedas.

Imachen:The Soviet Union 1964 CPA 3014 stamp (Space Exploration. Gagarin and Vostok 1).jpg|1964.
Imachen:1976 4569.jpg|1976.
Imachen:RR5514-0005R 10 рублей биметалл 2001 40 лет полета Гагарина реверс.png|2001.


## Referencias

## Vinclos externos

*  Biografia e imáchens de Yuri Gagarin.
Peirons d'Aśoka

Os **peirons d'Aśoka** u **lipi** son peirons decoratos con fins propagandisticas que fan a suya aparición baixo o reinato d'Aśoka en a India en o sieglo III aC. Son una d'as primeras manifestacions artisticas duraderas de l'arte indio por estar de piedra.

A denominación *lipi* en tiempos d'Aśoka parix relacionata con a denominación en persa (*dipi*) diferent d'as denominacions en as luengas indoarias actuals. Un pilar de fusta (y por extensión un peirón) ye en a simbolochía hindú un puent entre o divín y l'humán, concentran as corrients enercheticas de l'universo y potencian toz os rituals machico-relichiosos. Aśoka lis dió un contenito budista, politico y propagandistico.

Os mes famosos son esculpitos en una piedra panal fina de tono ivorenco (a millor d'a India provién d'as pedreras de Chunar, en Uttar Pradesh), pulimentata pareix alabastro. Ixos peirons pueden tener una base. O cabalto puet estar un vertiz, por o que o diametro se da menor asinas como se puya. En a parte inferior, a una altura que se i puet leyer ye l'edicto. Bi ha un enorme capitel en forma de flor de loto cerrata y invertita sobre o que descansa una losa circular que soporta a un animal. L'eixemplo mes famoso y difundito de lipi ye o de Lipi de Sarnath, (lugar d'o primer sermón de Buda). Fue o simbolo de l'Imperio Maurya, y tamién d'a India actual, Jawaharlal Nehru lo trigó como simbolo d'a India independient (por no haber-ie que estos dos intes d'unificación y independencia india).
Animación

L**animación** ye una simulación de movimiento producita por meyo d'imáchens que se creyan una por una; en prochectar-se succesivament istas imáchens (denominatas cuadros, o en anglés *frames*) se produce una ilusión de movimiento, encara que o movimiento representato no existe en a realidat. Se basa en a ilusión d'o movimiento, en que intervienen a persistencia d'a visión y o fenomeno phi.

Asinas se designan diversas tecnicas cinematograficas que tienen en común que se basan en un universo de proporcions reducitas y no reproducen dengún elemento real. En o rodache no s'emplega o movimiento, sino que s'emplegan tecnicas de filmación d'imachen por imachen y por meyo de diversos trucos ye creyata la impresión de relieu y movimiento. Comprende o debuixo animato, con o cual a sobén se confunde, l'animación de monyacos, *collages*, obchectos en movimiento, gravatos móvils, hombres y composicions plasticas abstractas.

L'animación pertoca a l'ambito d'o cine y a televisión, encara que, como se puet comprebar, ye en relación dreita con as artes visuals clasicas, debuixo, pintura y escultura, asinas como a fotografía.

Ta realizar animación existen numerosas tecnicas que van mas allá d'os familiars debuixos animatos. As escenas que se pueden chenerar debuixando, pintando, u fotografiando os chicorrons cambios feitos repetidament en un modelo d'a realitat u en un modelo tridimensional virtual; tamién ye posible d'animar obchectos d'a realitat y autors.

## Referencias
Belleza

A **belleza** u **polideza**, atamas d'o intrés común cuasi universal que prevoca, mos resulta dificil de comprender. Buscar una definición d'iste concepto no ye una faina fácil, ya que o concepto sería una cosa que poderbanos quitar en común de totas as cosas que consideramos politas. Muitos autors consideran que a belleza ye lo que resulta agradable a los sentius y que por tanto causa placer, pero no tot o que mos causa placer tien por qué estar polito.

Unatro problema que presenta definir a belleza ye que se puet enfocar como as cualidaz que mos resultan agradables y que se sienten facilment en veyer cualsiquier cosa, u como a emoción que despierta en nusatros. A primera apreciación ye mas obchectiva, ya que as cualidaz gosan veyer-se mas rapedas, pero as emocions que mos pueden prevocar, son una mica mas intimas y personals, y por tanto mas subchectivas.

A belleza ye un concepto / cualidat abstracta y suchectiva (lo que ta uns ye polito ta atros puet no estar-lo) present en l'esmo d'os sers humans que produce un placer interno, y proviene de manifestacions sensorials u ideyals.

## Vinclos externos
Revolución Cultural

A **Revolución Cultural** (en chinés simplificato: 无产阶级文化大革命, chinés tradicional: 無產階級文化大革命, pinyin: *wúchǎn jiējí wénhuà dà gémìng*, a sobén abreviata como 文化大革命, *wénhuà dà gémìng*, literalment *Gran Revolución Cultural*, u simplament 文革 *wéngé*, *Revolución Cultural*) estió una campanya de masas en a Republica Popular China organizata por o líder d'o Partiu Comunista de China (PCCh) Mao Zedong en 1966, y adrezata contra altos cargos d'o partiu y intelectuals a qui Mao y os seguidors suyos acusoron de traicionar os ideyals revolucionarios.

Dimpués d'o fracaso d'o "gran salto", China ha de tornar a una politica mes practica. Mao en desconfía porque vei o periglo que refuerce a la burocracia. Lin Bao fa que l'exercito se politice por meyo d'o Libro Royo Chicot. O APL (exercito popular de liberación) se converte en o modelo pa la sociedat china. Alavez Mao ye aliau con Lin Bao, con o grupo de Xangai y con a suya muller.

A primerías de 1966 atacan a l'alcalde de Pekín Peng Zhen, a dirección d'o PCCh sigue a Mao y creya un grupo central pa a Revolución Cultural. A meyatos de 1966 bi ha estudiants movilizatos que atacan a los universitarios. En agosto Mao organiza en Xanga una reunión plenaria d'o Comité Central d'o PCCh en a que l'opositor Liu Biao ye degradato Lin Biao ye nombrato numero dos d'o partiu. Mao fa mitins movilizando a millons de chóvens de tota China pero prencipalment d'as ciudaz. Con o libro royo como doctrina, se constituyen como os Guardias Royos.

Os Guardias Royos, cuasi toz adolescents, creban con o pasato y en atacan tot herencio. Dicen "as cuatre antiguallas" a las ideyas, a cultura, as constumbres y os habitos d'o pasato. Aterrorizan a los intelectuals y funcionarios, estricallan part d'o patrimonio cultural. A fins de 1966 os ataques s'adrezan ta Liu Shaoqui, Deng Xiaoping y atros dirichents. Liu será forachitato d'o partiu en 1968 y morirá en 1969 privato d'atencions medicas.

En chinero de 1967 instigan a los Guardias Royos pa que prengan o poder forachitando a los funcionarios emplegatos. Sindembargo os Guardias Royos se dividen en faccions unas contra atras. Mao clama a las fuerzas provincials de l'exercito, pero l'exercito ye muito vinclato a los aparatos provincials d'o partiu como pa defender a Revolución Cultural. Encomienza una guerra civil entre faccions d'os Guardias Royos y entre faccions d'o mesmo exercito.

Veyendo Mao que ye perdendo o control d'a situación decide disolver a los Guardias Royos en chulio de 1968, y son "ninviatos a lo campo". L'exercito tornó a la normalidat y d'astí enta debant Mao se refirmará en os militars, que en o IX congreso d'o Partiu en abril de 1969 serán mayoritarios. Lin Biao será designato como succesor de Mao y remata oficialment a Revolución Cultural.

## Bibliografía
* Jean Sellier. *Atlas de los pueblos del Asia meridional y oriental*. Acento Editorial.
O Lumo

**O Lumo** puet estar
***[[O Lumo de Muro]]**, municipio d'A Fueva.
***[[O Lumo de Ranyín]]**, municipio d'A Fueva.
"Lumo" ye a evolución d'o latín *LUMBU* d'alcuerdo con a fonetica aragonesa. A denominación en castellano d'estos toponimos (*El Humo*) ye artificial, antisemantica e antietimolochica.
Cabardos

Os **cabardos** u **cabardins** son un pueblo circasián que habita as cuencas d'os ríos Malka, Baksan y Terec (Republica Autonoma de Cabardino-Balcaria), en a costera norte d'o Caucaso central. Parlan una luenga caucasica nordoccidental y a mayoría son musulmans sunnitas d'a escuela Hanafí. D'alcuerdo con o censo sovietico de 1989 os "cabardos" yeran 363.000 individuos en Cabardino-Balcaria y os "cherqueses" 52.000 en Carachaievo-Cherquesia.

## Modo de vida tradicional
A economía tradicional se basa en l'agricultura y a cría de caballos. Actualment os kabardos tamién treballan en diferents sectors d'a industria urbana.

## Luenga
As luengas caucasicas nortoccidentals que parlan os circasians, abkhasios, abazos y ubikhes son muito pareixitas totas y tienen un alto grau de intercomprensión entre ellas. As autoridaz sovieticas han creyato diferents stándards escritos pa os dos grupos cheograficos de parlas circasianas pa evitar que i haiga una sola luenga escrita circasiana. O cabardino escrito se basa en a parla bacsana d'a Cabardia Gran. Entre 1925 y 1938 facioron servir l'alfabeto latín, pero en 1938 as autoridaz sovieticas introducioron l'alfabeto cirilico. L'alfabeto cirilico introduciu pa os dos stándards circasians, pa l'abkhasio y l'abazo son variants diferents de l'alfabeto cirilico y totas dificils de fer servir, tot pa evitar que os caucasians nordoccidentals s'entiendan por escrito.

## Relichión
Se convirtioron a la relichión musulmana dende os sieglos XVI y XVII como atros pueblos caucasicos, baixo a influencia d'o Khanato de Crimea y l'Imperio Otomán. Os cabardos d'a redolata de Mozdok son cristianos ortodoxos como os rusos.

## Historia
Descienden de circasians que s'establioron en os sieglos XIII y XIV en a ribera ezquierda d'o río Terec (Cabardia Gran) y dimpués en a ribera dreita (Cabardia Chica). En a epoca d'expansión de l'Imperio Ruso por o Caucaso estioron pro-rusos y no participoron en as revueltas antirrusas, y representaban una falca pro rusa que crebaba a contunuidat territorial d'os dos focos de revuelta antirrusa: os circasians occidentals a l'ueste y los chechens y daguestanís de Xamil a l'este.

En a primera metat d'o sieglo XIX bels cabardos se reasentoron en a cuenca alta d'o río Cubano convertindo-se en atra branca d'os circasians que ye conoixita como "cherqueses" y por ixo a demarcación territorial on viven se conoix como "Rechión Autonoma de Carachaievo-Cherquesia", encara que a denominación de "cherqués" siga historicament cheneral pa toz os pueblos circasians.

## Bibliografía
*  Gonen, Amiram. *Diccionario de los pueblos del mundo*. Editorial Anaya, 1996. ISBN 978-8479793500.
*  Fernández-Armesto, Felipe. *Los hijos de Zeus. Pueblos, etnias y culturas de Europa*. Editorial Grijalbo, 1996.
Cherqueses (desambigación)

Reciben u han recibito a denominación de **Cherqueses**:
***[[Circasians|Cherqueses]]** denominación colectiva d'os circasians en fuents turcas (*cherkas*), persas (*charkas*) y arabes (*sharkasi*) presa d'un etnonimo antigo que en griego s'adaptó como *kerketos*.
***[[Refuchiatos d'o Caucaso Norte|Cherqueses]]** denominación d'os refuchiatos d'o Caucaso norte en l'Imperio Otomán: circasians, abazos, inguixes y chechens.
***[[Cherqueses (Cherquesia)|Cherqueses]]** branca d'os Cabardos que habita en Carachaievo-Cherquesia (Rusia).
Tercera División d'Espanya - Grupo XVII (2008/09)

La **temporada d'a [[Tercera división espanyola]] 2008/09 (grupo 17)** de fútbol prencipió lo sabado 30 d'agosto de 2008 y remató lo domingo 17 de mayo de 2009.

## Clasificación

**Pts** = Puntos; **Ch** = Partius Chugaus; **G** = Partius Ganaus; **E** = Partius Empataus; **P** = Partius Perdius; **GF** = Gols Anotaus; **GC** = Gols Recibius

## Veyer tamién
*Temporadas d'o grupo aragonés d'a Tercera División d'Espanya (fútbol)
*Organización d'o fútbol en Aragón
Elephantidae

Os **elefantidos** (nombre cientifico **Elephantidae**) son a sola familia actual de l'orden d'os proboscidios, orden de mamiferos caracterizau por a trompa u proboscide.

Se caracterizan por tener molars hipsodonts. A lo principio encomienza a gastar-se a primera dient de cada hemimandibula, dimpués a segunda, dica que no bi ha que una dient funcional, y cuan s'ha gastau reapareix a primera.

No bi ha defensas en o maxilar inferior, no bi n'ha que en o maxilar superior.

As formas actuals son tropicals y tienen a piel cuasi espullada, (mantenendo bel vestichio de pelo). Manimenos en os primers meses de vida tienen pelache regularment distribuito, y bi habió formas pelutas en o pasau cheolochico, (os mamuts).

Tienen glandulas odoriferas en a frent y un par de mamas pectorals.

A clasificación d'as formas fosils cambia muito d'acuerdo con os autors. Cheneros basicos son:
* *[[Herperorloxodont]]* (extinto)
* *[[Loxodonta]]* (os actuals elefants africanos son d'este chenero: *[[Loxodonta africana]]* y *[[Loxodonta cyclotis]]*)
* *[[Paleoloxodont]]* (chenero exctincto, común en Europa en os periodos interglaciars y que chenero especies menutas en as islas mediterranias)
* *[[Mammuthus]]* (chenero extinto que colonizó tundras y taigas y pasó a America d'o Norte).
* *[[Elephas]]* (l'actual elefant asiatico, *[[Elephas maximus]]* ye d'este chenero).

A vegadas se fa servir incorrectament o nombre "elefant" ta referir-se a la familia Elephantidae en cheneral.

## Zoonimia
L'elefant (en especial l'asiatico) ye mencionau en o "*[[Libro d'el Trasoro]]*":

Tamién ye citau en Secreto Secretorum:

Una variant antiga d'a palabra *elefant* en totas as luengas escritas d'a Edat Meya yera *[[olifant]]* y ye tamién como se conoix a un traste de viento feito de vori de catirón d'elefant.

## Referencias
Chesús Bernal Bernal

**Chesús Bernal Bernal** (Val Torres, Zaragoza, 8 de chinero de 1960 - Zaragoza, 22 de marzo de 2019) estió un politico aragonés. Casato con a periodista Elena Bandrés, yera pai de tres fillos: Guillén, Iguázel y Chaime.

Estió Secretario Cheneral de Chunta Aragonesista dende a suya fundación en 1986 dica 1998, dende allora estió *Secretario de Politica Institucional* y, dimpués, vicesecretario cheneral d'o partiu.

Estió deputato a as Corz d'Aragón por Zaragoza en a IV Lechislatura, portavocero d'o suyo Grupo Parlamentario y miembro d'as comisions *Institucional*, de *Educación* y Cultura. En 2007 fue trigato de nuevas per o suyo partiu como candidato a la Deputación Cheneral de Aragón en as eleccions autonomicas de 2007.

Yera doctor en Filolochía Romanica y profesor titular d'a Universidat de Zaragoza. Tamién estió autor de publicacions especializatas sobre cuestions literarias, filolochicas, lingüisticas y socioculturals. Estió miembro d'o Rolde de Estudios Aragoneses y d'o Consello d'a Fabla Aragonesa.

Morió en o Hespital Clinico de Zaragoza o 22 de marzo de 2019 debiu a un cáncer de pancreas.

## Referencias
Ubikhes

Os **ubikhes** (en ubikh *пэху*) estioron un grupo etnico de luenga caucasiana nortoccidental y relichión musulmana que habitaba en a redolata de Sochi y que se refuchió en l'Imperio Otomán fuyindo d'a ocupación rusa. Huei encara bi ha dos localidaz en Turquía con a gran mayoría d'a población constituita por ubikhes turquizatos.

## Luenga
Ye una luenga muerta, por unas decadas una comunidat refuchiata a man d'a Mar de Marmará continaba charrando Ubikh. En a diaspora o lenguache ubikh fue desplazato por o turco y en mayor mida por o circasián. O zaguer parlant d'ubikh, Tavfik Esenç morió en 1992 en Turquía. A luenga Ubikh teneba ueitanta consonants y no teneba que dos vocals.

## Historia
Dende 1864 ya no quedaba dengún Ubikh en a suya tierra a lo norte d'o Caucas y toz ya heban emigrato. A mayoría s'establioron en a redolata de Manyas, a man d'a Mar de Marmará, encara que beluns plegoron dica Chordania.

## Referencias

## Bibliografía
* Felipe Fernández-Armesto. LOS HIJOS DE ZEUS. PUEBLOS, ETNIAS Y CULTURAS DE EUROPA. 1996 Grijalbo.
* Jean Sellier y André Sellier. ATLAS DE LOS PUEBLOS DE ORIENTE. Acento Editorial.
Ibn Battuta

**Ibn Battuta** (25 de febrero de 1304 – 1368 u 1369) u **Abū 'Abd Allāh Muhammad ibn 'Abd Allāh ibn Battūta** (en arabeأبو عبد الله محمد ابن عبد الله اللواتي الطنجي بن بطوطة) estió un viachero, explorador y erudito (ulema) musulmán berber d'a epoca d'a dinastía benimarín que ye conoixito por os suyos viaches ditos *[[Rihla]]*. Os suyos viaches duraban cuasi trenta anyatas y cubriban cuasi tot o mundo arabe conoixito y mas allá, estendillando-sen dende l'Africa d'o Norte, l'Africa Occidental, o sud y l'este d'Europa por l'Occident, dica l'Orient Proximo, o subcontinent indio, Asia Central, Asia Suroriental y China por Orient; una distancia que supera a la d'os suyos predecesors y o suyo contemporanio Marco Polo.

Ye o mas conoixito d'os grans viachers arabes gracias a la suya *Rihla*, un periplo que relató con detalle en una cronica dictata a lo estudioso granadín Ibn Yuzayy, por requesta d'o soldán benimarín. Practicament tot lo que se sape d'a suya vida procede d'iste relato, que encara que ye fantasioso u desacherato en bels puntos, y en o que s'intercalan muitos fragmentos de poesía, ye o retrato mas fidel que existe d'a parti d'o mundo que o viachero recorrió por ixas envueltas. O relato d'istos viaches constituye una valiosa contrebución documental d'o mundo, mas que mas musulmán, contemporanio.

## Vinclos externos
*  Articlo y mapa d'os viaches d'Ibn Battuta en comparanza con os de Marco Polo.

## Referencias
Primates

Os **primates** (nombre cientifico **Primates**) son un orden de mamiferos orichinalment arboricola y que en a suya evolución han desarrollato muito o neocórtex d'o cerebro. Ye l'orden a lo que pertenex a especie humana.

## Referencias
Mineral

Un **mineral** ye una substancia natural solida d'orichen inorganico, con composición quimica definita y un ordenamiento atomico que da una estructura cristalina.

A ciencia que estudeya os minerals ye a mineralochía, una ciencia relacionata con a cristalografía, que estudeya tanto os cristals naturals (minerals) como os cristals sinteticos.

Os minerals pueden presentar-sen en a naturaleza aislatos, en chacimientos minerals u en conchuntos d'una u mes especies minerals que forman masas cartografiables (rocas).

Os minerals se clasifican d'alcuerdo con a suya composición quimica.

Dica lo mes de chinero de 2022 i hai 5.780 minerals reconoixius per l'Asociación Mineralochica Internacional,[7] l'asociación que tiene la responsabilidat d'aprebar y nombrar los minerals.

## Referencias

## Vinclos externos
Gran Depresión

A **Gran Depresión** u **Crisi d'o 29** estió una crisi economica que prencipió en l'anyo 1929 en Estaus Unius con a mayor recesión economica mundial d'a historia moderna, tanto en profundidat como en duración. A manca de planificación d'o sistema capitalista feba consustancial l'aparición de crisis ciclicas: a una fase de puyata d'os pres, beneficios y producción, la sucedeba una atra de depresión, con cayita d'os pres y d'a producción, que ocasionaban una paranza forzosa. Mientres o sieglo XIX istas crisis se producioron, pero en 1929 a crisi estió muito mas que una frenata a lo sistema. O impacto estió tan fundo que gosó cambiar a situación economica mundial, que descansaba en a confianza ilimitata en o capitalismo liberal.

No bi ha consenso sobre as causas, pero a mayoría d'os autors coinciden en afirmar que a crisi d'o 29 tenió os suyos oríchens en a sobreproducción de mercaderías y en a gran especulación de capitals que caracterizaban a la economia mundial dimpués d'a Primera Guerra Mundial. S'orichinó inicialment en os Estaus Unius d'America, a partir d'o crack d'a bolsa d'o 24 d'octubre de 1929 (o dito *"[[Chueves Negro]]"*) en Wall Street, y s'estendilló enta Europa en restinchir os ampres de capital estausunidenses que yeran imprescindibles en a economía europea.

Dende os Estaus Unius s'estendilló a la resta d'o mundo capitalista. A crisi en Europa s'orichinó en un banco austriaco, o *[[Credit Anstalt]]*, estendillando-se dimpués enta d'atros países, como Hongría, Checoslovaquia, Rumanía, Polonia y Alemanya. A crisi prevocó grans tasas de desempleyo: catorze millons de personas en os Estaus Unius, seis en Alemanya y tres en o Reino Uniu. En Australia, a tasa de desempleyo estió encara mas gran que en os Estaus Unius y o Reino Uniu chuntos. S'estima que a cinquena parti d'a población britanica viviba por debaixo d'o ran d'a pobreza en a metat d'a decada de 1930. En 1932 a producción industrial s'heba reducito e un 30% resective de 1929, o comercio internacional un 42%, a producción d'alimentos un 11% y a producción de materias primeras un 19%.

O país que mas padeixió a crisi economica en Europa estió a Republica de Weimar, con una cayita d'a producción industria d'un 39% y una puyata de l'ature dica plegar en os 6 millons d'aturatos.

A elección como president de Franklin Delano Roosevelt y o establimiento d'o *[[New Deal]]* en 1932 marcó lo prencipio d'a fin d'a Gran Depresión en os Estaus Unius. Manimenos, en Alemanya, a desaparición d'o financiamiento exterior, a prencipios d'os anyos 1930, y l'aumento d'as dificultaz economicas, facioron que apareixese o nacionalsocialismo y que plega-se a lo poder Adolf Hitler, que substituyó de raso a la Republica de Weimar.

## Bibliografía
* Hayek, Friedrich A. von. *Contra Keynes y Cambridge*: Unión, Madrit, 1996. ISBN 84-7209-308-5.
* Keynes, John M. (lord Tilton): *La Teoría General del Empleo, el Interés y el Dinero*. Aosta, Madrit, 1998. ISBN 84-88203-05-5.

## Referencias

## Vinclos externos
Hidrato de carbonio

Os **hidratos de carbonio** u **glucidos** son biomoleculas organicas formatas por carbonio, hidrocheno y oxicheno. Os monomers basicos d'os glucidos son os monosacaridos, de formula empirica CnH2nOn, ye dicir (CH2O)n, por o que se creyeba que yeran atomos de carbonio unitos a moleculas d'augua, u "carbonio hidratato" d'on que se derivo lo suyo primer nombre, "hidratos de carbonio"; os dos zaguers elementos se troban en os glucidos en a mesma proporción que en l'augua, d'aquí viene o suyo nombre d'hidratos de carbonio, encara que a suya composición y as suyas propiedaz no corresponden con ista definición. Encara que dende fa tiempo se sape que ixo no ye verdat, continan emplegando-se de traza inexacta os termins d**'hidrato de carbonio** y **carbohidrato** ta designar-los (mas que mas en dietetica).

A realidat ye que os monosacaridos son formatos por una curta cadena de carbonios (de tres a siet), un d'os cuals leva un grupo carbonil y a resta grupos hidroxil (-OH) y atomos d'hidrocheno.

Os hidratos de carbonio u glucidos se pueden clasificar seguntes o numero de monomeros u unidaz moleculars que los forman. Os monosacaridos presentan un solo monomero. Os disacaridos son formaus por dos monomeros u monosacaridos, os oligosacaridos son formaus por un numero mes gran (por un regular entre tres y diez monosacaridos), y os polisacaridos (mas de diez, a sobén mils). Seguntes clasificacions cambian os limites entre ixas categorías, os disacaridos se considerarían una clase de oligosacarido y os polimeros de 20 monosacaridos s'asimilarían a los oligosacaridos.

## Monosacaridos
Os monosacaridos son polialcols con un grupo cetona u aldeído. Estos grupos pueden reaccionar con grupos alcol d'a mesma molecula y fer que a molecula prenga una forma ciclica, que será un hemicetal u un hemiacetal respectivament.

Os monosacaridos son solubles en augua, dulces y cristalizables. Os cristals de monosacaridos pueden caramelizar cuan si los escalfamos prou.

Entre os monosacaridos con 6 atomos de carbonio destacan a glucosa, a fructosa y a galactosa.

## Vinclos externos
Musica clasica

O termin **musica clasica** apareixe por primera vegada en o diccionario *[[Oxford English Dictionary]]* en 1836 ta decir a las composicions europeas mas destacadas d'o sieglo anterior. Con o tiempo significa l'opuesto a la musica popular en o lenguache corrient. Ye lo nombre que gosa dar-se a la musica culta, academica, docta y atros. A musica clasica, en a historia d'a musica y a musicolochía, ye a musica d'o clasicismo u periodo clasico (1750-1820). Pero por o suyo sentiu popular y de gran aceptación en meyo escrito ye aquella tradición culta creyada en Europa entre los anyos 1450 y 1950 alto u baixo. Existe una expresión que abraca cuasi toz os períodos ta definir a suya epoca de mayor explendor: período d'a practica común.
Sal (quimica)

Una **sal** ye, en quimica, un compuesto quimico formato por cations (ions cargatos positivament) enlazatos a anions (ions cargatos negativament). Son o producto tipico d'una reacción quimica entre una *[[base (quimica)|base]]* y un *[[acido]]*, a base proporciona o catión y l'acido l'anión.

Una sal deriva d'un acido (hidracido u oxoacido) por substitución d'o ion hidrocheno u os ions hidrocheno, por cations metalicos u por o ion amonio, NH+4, (totas as sals son electrolitos).

Un eixemplo ye a *[[sal|sal de cocina]]*, u tamién dita *sal común* u simplament *sal*. Ye a sal especifica cloruro sodico. A suya formula quimica ye NaCl y ye o producto d'a base hidroxido sodico, NaOH y acido clorhidrico, HCl.

Por un regular, as sals son compuestos ionicos que forman cristals. Son a ormino solubles en augua, a on que se deseparan os dos ions. As sals tipicas tienen un punto de fusión alto, baixa dureza, y baixa compresibilidat. Funditas u disueltas en augua, conducen a electricidat.

As sals se denominan d'alcuerdo con l'acido de que derivan:
* Acetatos son as sals de l'acido acetico
* Carbonatos son as sals de l'acido carbonico
* Cloratos son as sals de l'acido clorico
* Fosfatos son as sals de l'acido fosforico
* Nitratos son as sals de l'acido nitrico
* Nitritos son as sals de l'acido nitroso
* Sulfatos son as sals de l'acido sulfurico

## Referencias

## Vinclos externos
Lipido

Os **lipidos** son biomoleculas insolubles en augua que presentan una alta solubilidat en disolvents organicos, como lo cloroformo.

A etimolochía d'a parola *lipido* proviene d'a forma prefixata d'a parola griega *lípos*, que significa "grasa" y d'a forma sufixata d'a parola griega *eĩdos*, que significa "apariencia, fegura".

A diferencia d'os glucidos y d'as proteínas, que tienen grupos funcionals caracteristicos, os lipidos no tienen dengún grupo funcional propio. En realidat a sola caracteristica común que tienen ye a solubilidat en disolvents organicos no polars (benceno, éter dietilico,...). Ista propiedat tamién los diferencia d'os glucidos y as proteínas que son solubles en disolvents polars como l'augua. A razón por a que son insolubles en disolvents polars ye porque as suyas estructuras quimicas son formatas por grans cadenas de carbonios que son apolars.

Os lipidos se pueden dividir en diversos grupos:
# Os **lipidos simples** son os que nomás contienen carbonio, oxicheno y hidrocheno, y comprenden os trigliceridos, ditos grasas u aceites seguntes si son solidos u liquidos, as ceras y os esters d'os esterols; adintro d'iste zaguer grupo, un d'os esterols mas conoixitos ye o colesterol.
# Os **lipidos complexos** contienen, amás, atros elementos y son ditos, por un regular, lipoides; comprenden os fosfolipidos, os esfingolipidos y os glicolipidos.

Una atra clasificación se basa en a reacción de saponificación:
# Se dicen **lipidos saponificables** os lipidos que pueden reaccionar con hidroxidos alcalins ta formar xabons. Toz contienen acidos grasos. Adintro d'iste grupo tenemos:
## Acidos grasos
## Trigliceridos
## Ceridos
## Fosfolipidos
## Icosanoides
# Os **lipidos no saponificables** son aquellos que no reaccionan con hidroxidos alcalins ta dar xabons. Son lipidos que no contienen acidos grasos. Bi'n ha de dos tipos:
## Esteroides
## Terpenoides

## Referencias